Všeobecne záväzné nariadenie
                               obce Rovňany
			o chove a držaní psov 
--------------------------------------------------------------------------
          Obecné zastupiteľstvo v Rovňanoch  na svojom zasadnutí dňa 19. marca 2014 v súlade s ustanovením § 6 zákona  č. 369/1990 Zb. o obecnom zriadení v znení neskorších  predpisov, zákonom č. 282/2002 Z.z. , ktorým sa upravujú niektoré podmienky držania psov,   prijalo toto :
   všeobecne záväzné nariadenie o držaní a      vodení psov na území                                
                                 obce Rovňany  :

                                                                       Čl. 1
	                                                               Účel nariadenia

         1/ Všeobecne záväzné nariadenie obce Rovňany /ďalej len nariadenie/ vymedzuje povinnosti chovateľov a držiteľov  psov na území obce Rovňany  a určuje spôsob ich  evidencie.
         2/ Toto všeobecne záväzné nariadenie sa nevzťahuje na služobných psov používaných podľa  potreby Policajného zboru SR, Väzenskej a      justičnej stráže, Vojenskej polície, Železničnej polície, obecnej polície, psov používaných colnými orgánmi a      poľnou strážou. 

                                                                       Čl. 2
                                                        Všeobecné ustanovenia                                                   
           1/ Chovať a držať psa na území obce Rovňany môže  každá  právnická a fyzická osoba, ktorá má v obci sídlo,  alebo trvalý pobyt a ktorá je povinná, ak psa drží nepretržite viac ako 90 dní na území obce,  prihlásiť do evidencie psov vedenej na obecnom úrade, kde mu  bude pridelené evidenčné číslo.
           2/ Chovateľom a držiteľom psa môže byť osoba staršia ako 18 rokov,  ktorá má spôsobilosť na právne úkony. Vlastniť je povolené  i viac psov za predpokladu ich riadnej evidencie a platenia  poplatku. Chovatelia, ktorí majú odbornú spôsobilosť na  chov, výcvik a obchodovanie so spoločenskými zvieratami  a sú v evidencii orgánu ochrany zvierat musia dbať na to,  aby nedošlo k ohrozeniu osôb a ich majetku.
           3/ Zvláštny pes pre účely tohto nariadenia je :            
-	pes používaný súkromnými bezpečnostnými službami,
-	pes poľovný,
-	pes ovčiarsky,
-	pes vodiaci,
                                                                    -     2     -
- prípadne ďalšie psy uvedený v § 2 zákona č. 282/2002 Z.z.
             4/ Nebezpečný pes je každý pes,  ktorý pohrýzol človeka bez toho aby bol sám napadnutý, alebo vyprovokovaný.
 
	                                                                       Čl. 3
                                              Povinnosti chovateľov a držiteľov psov
                       1/ Chovateľ a držiteľ psa je povinný :
 - prihlásiť psa do evidencie psov vedenej na obecnom úrade 
 -  oznamovať obci skutočnosť, že pes pohrýzol človeka bez toho aby bol sám napadnutý alebo vyprovokovaný,
 - oznamovať obci úhyn psa, alebo stratu psa,
 - označiť psa evidenčným číslom prideleným na obecnom úrade
 - zabezpečiť aby nedošlo k svojvoľnému uniknutiu psa na  verejné priestranstvo s vykonaním náležitých zábranných  opatrení s osobitným zreteľom na psov chovných plemien,  ktoré môžu spôsobiť škody na zdraví a majetku iných  občanov,
             2/ Obec vydá držiteľovi psa evidenčnú známku, ktorou držiteľ preukazuje totožnosť psa. Odcudzenie, stratu alebo zničenie známky sa v      lehote do 14 dní oznamuje na obecnom úrade, kde je pes evidovaný. Náhradnú známku vydá obec za úhradu 1,0 €.  

             3/ Chovateľovi a držiteľovi psa sa zakazuje :
- nechať voľne pohybovať psa na verejnom priestranstve,            
            4/  Držiteľ psa je povinný platiť miestnu daň za psa v súlade s prijatým všeobecne  záväzným nariadením obce o miestnych daniach.

                                                                     Čl. 4
                                                              Vodenie psa
          1/  Vodiť psa na vôdzke /vodítku/ mimo chovného priestoru alebo zariadenia na chov môže len držiteľ alebo osoba oprávnená poverená držiteľom, ktorá je schopná ovládať psa v      každej situácii a      zabrániť ohrozeniu človeka, zvierat alebo majetku. Vodenie nebezpečného psa na verejnom priestranstve je možné len s      náhubkom.
          2/  Voľný pohyb psov na verejných priestranstvách v      obci sa zakazuje.      
          3/ Vstup so psom na vôdzke sa zakazuje :
-	do verejne prístupných miestností a      zariadení / obchody, pohostinské zariadenia, úrady/
          4/  Osoba vodiaca psa je povinná bezprostredne odstrániť výkaly psa, ktorými znečistil verejné priestranstvo.             

          5/ Osoba vodiaca psa je povinná oznámiť osobe, ktorú pes pohrýzol meno a      adresu držiteľa psa a      obci skutočnosť, že pes bezdôvodne pohrýzol človeka.
                                                                      -     3    -

                                                                       Čl. 5
                                                                  Priestupky
           1/  Nesplnenie ohlasovacích povinností voči obci určených týmto všeobecne záväzným nariadením  a      zverením vodenia psa osobe, ktorá nie je spôsobilá zabezpečiť jeho ovládnutie je priestupkom  podľa § 7 ods. 1 a      ods. 2 písm. a/ až c/ zákona č. 282/2002 Z.z.  a páchateľovi môže obec uložiť pokutu  do  165 €.           
          2/  Nepreukázanie totožnosti psa evidenčnou známkou a      nerešpektovanie zákazu voľného pohybu psa resp. zákazu vstupu so psom a      znečistenie verejného priestranstva je priestupkom podľa § 7 ods. 2 písm. d/ až f/ zákona č. 282/2002 Z.z. a      páchateľovi môže obec uložiť pokutu  do 65 €.
         3/  Za opakovaný priestupok možnou uložiť pokutu uvedenú v      bode 1/,2/ do výšky dvojnásobku uvedených pokút
        
                                                                      Čl. 6
                                                      Záverečné ustanovenie
             Chovatelia a držitelia psov na území obce sú povinní  vykonať opatrenia na zosúladenie súčasného stavu s  podmienkami uvedenými v      tomto všeobecne záväznom nariadení do 30 dní od  účinnosti VZN.
 
                                                                    Čl. 6
                                                                Účinnosť
 Toto nariadenie nadobúda účinnosť dňa 04.04.2014 

							Jana Cabanová
							starostka obce
                                                                                                                 
      Návrh VZN  bol vyložený na úradnej tabuli v      súlade s § 6 ods. 3 zákona č. 369/1990 Zb. o      obecnom zriadení v      znení neskorších predpisov, na pripomienkovanie obyvateľom obce  dňa : 04. 03. 2014

      Pripomienky boli vyhodnotené dňa : neboli žiadne pripomienky 

Schválené nariadenie bolo vyložené na úradnej tabuli dňa : 20. 03. 2014 

Zložené dňa : 03.04.2014

Účinnosť nadobudlo dňom: 04. 04. 2014